TARYBOS SPRENDIMAS 2006/718/BUSP
2006 m. spalio 23 d.
įgyvendinantis Bendrąją poziciją 2006/276/BUSP dėl ribojančių priemonių tam tikriems Baltarusijos pareigūnams
EUROPOS SĄJUNGOS TARYBA,
atsižvelgdama į 2006 m. balandžio 10 d. Bendrąją poziciją 2006/276/BUSP dėl ribojančių priemonių tam tikriems Baltarusijos pareigūnams (1) ir ypač į jos 2 straipsnį kartu su Europos Sąjungos sutarties 23 straipsnio 2 dalimi,
kadangi:
(1)
2006 m. balandžio 10 d. Taryba priėmė Bendrąją poziciją 2006/276/BUSP, kuri patvirtino galiojančios ribojančias priemones, skirtas asmenims, atsakingiems už tarptautinių rinkimų standartų pažeidimus 2006 m. kovo 19 d. Baltarusijoje vykusių prezidento rinkimų metu ir už susidorojimą su pilietine visuomene bei demokratine opozicija, ir su jais susijusiems fiziniams ar juridiniams asmenims, subjektams ar institucijoms.
(2)
2006 m. gegužės 18 d. Taryba priėmė Bendrąją poziciją 2006/362/BUSP, iš dalies keičiančią Bendrąją poziciją 2006/276/BUSP, siekiant įšaldyti pirmiau minėtų asmenų, o taip pat su jais susijusių fizinių ar juridinių asmenų, subjektų ar institucijų, lėšas ir ekonominius išteklius.
(3)
Vadovaudamasi Bendrosios pozicija 2006/276/BUSP Taryba peržiūrėjo ribojančias priemones ir nusprendė, atsižvelgiant į pastaruosius pokyčius, kad jos turėtų būti taikomos ir kitiems asmenims, atsakingiems už susidorojimą su pilietine visuomene bei demokratine opozicija. Atitinkamai turėtų būti pakeisti Bendrosios pozicijos 2006/276/BUSP III ir IV prieduose pateikti sąrašai.
NUSPRENDĖ:
1 straipsnis
Bendrosios pozicijos 2006/276/BUSP III ir IV priedai pakeičiami šio sprendimo priede esančiu tekstu.
2 straipsnis
Šis sprendimas įsigalioja jo priėmimo dieną.
3 straipsnis
Šis sprendimas skelbiamas Europos Sąjungos oficialiajame leidinyje.
Priimta Liuksemburge, 2006 m. spalio 23 d.